LĪGUMS Nr. ____________
par ventilācijas iekārtu, sistēmu un dabīgās ventilācijas gaisa vadu tīrīšanu

Līguma datums ir pēdējā pievienotā drošā 
elektroniskā paraksta un tā laika zīmoga datums
	
Ropažu novada pašvaldība, reģistrācijas Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk – Pasūtītājs), kuras vārdā pamatojoties uz Ropažu novada pašvaldības domes 2023.gada 26. jūlija saistošajiem noteikumiem Nr. 22/23 “Ropažu novada pašvaldības nolikums” rīkojas izpilddirektors Jānis Belkovskis, no vienas puses, un 
	_______________, reģistrācijas Nr. _____________, juridiskā adrese: ________________ (turpmāk – Izpildītājs), tās _____________, kurš rīkojas saskaņā ar __________, no otras puses
abi kopā turpmāk saukti – Puses, katrs atsevišķi – Puse,
pamatojoties uz Pasūtītāja rīkotās iepirkuma procedūras “Ropažu novada pašvaldības iestāžu un struktūrvienību ventilācijas iekārtu, sistēmu un dabīgās ventilācijas gaisa vadu tīrīšana”, iepirkuma identifikācijas Nr. RNP 2026/59 (turpmāk – Iepirkums), rezultātiem un Izpildītāja iesniegto piedāvājumu Iepirkumā (turpmāk – Piedāvājums), noslēdz iepirkuma līgumu, turpmāk tekstā – Līgums, par sekojošo: 

LĪGUMA PRIEKŠMETS UN LĪGUMA TERMIŅŠ
Pasūtītājs uzdod un Izpildītājs, atbilstoši Tehniskajai specifikācijai (1. pielikums), Izpildītāja Finanšu piedāvājumam (2. pielikums), apņemas veikt ventilācijas iekārtu, sistēmu un dabīgās ventilācijas gaisa vadu tīrīšanu (turpmāk – Darbi).
Darbu veikšanas adreses (turpmāk – objekti) ir norādītas ____. pielikumā.
Pasūtītājam Līguma darbības laikā ir tiesības papildināt/samazināt objektu skaitu. Par papildus objektu Pasūtītājs informē Izpildītāju e-pastā.
Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. 
Līguma darbības termiņš ir līdz īsākajam no šādiem termiņiem:
36 (trīsdesmit seši) mēneši no, Līguma abpusējas parakstīšanas dienas;
Līguma summas izlietojums.
Līguma darbības termiņš var tikt pagarināts, nepārsniedzot Līguma kopējo summu.
LĪGUMA IZPILDES KĀRTĪBA UN TERMIŅI
Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Darbu veikšanu pēc Pasūtītāja pieprasījuma saskaņā ar Līgumā noteikto kārtību.
Izpildītājam nav tiesību uzsākt Darbu izpildi bez Līguma 4.1.1. apakšpunktā norādītās apdrošināšanas polises iesniegšanas Pasūtītājam.
[bookmark: _Ref473794375]Pasūtītājs vismaz vienu nedēļu pirms nepieciešamo Darbu uzsākšanas zvana uz Izpildītāja tālruņa numuru +371 _______ un nosūta rakstisku informāciju uz Izpildītāja e-pasta adresi: ________ par veicamo Darbu apjomu, objekta adresi, vienojas par precīziem Darbu izpildes termiņiem un, nepieciešamības gadījumā, par Darbu veikšanas kārtību.
Izpildītājs nodrošina Darbu uzsākšanu Pasūtītāja noteiktajā termiņā (ja noteikts konkrēts termiņš) vai ne ilgāk kā 10  (desmit) darba dienu laikā pēc Pasūtītāja pieprasījuma nosūtīšanas dienas.
Izpildītājs Darbus veic termiņā par kuru Puses vienojušās.
Par veiktajiem Darbiem Izpildītājs sastāda, paraksta un iesniedz Pasūtītājam nodošanas – pieņemšanas aktu. Pasūtītājs divu darbdienu laikā pēc nodošanas – pieņemšanas akta saņemšanas veic Darbu izpildes pārbaudi un paraksta nodošanas – pieņemšanas aktu. 
[bookmark: _Ref473627069]Ja Pasūtītājam ir iebildumi par Darbu izpildes kvalitāti vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta izpildītājam e-pastu uz: _________, Pasūtītājs sagatavo defektu aktu un nekavējoties iesniedz Izpildītājam. Izpildītājs novērš defektu aktā konstatētās neatbilstības divu darbdienu laikā, skaitot no defektu akta sagatavošanas dienas, vai ne vēlāk kā vienas darbdienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs iesniedz Pasūtītājam jaunu nodošanas – pieņemšanas aktu saskaņā ar Līguma noteikumiem. Izdevumi par defektu novēršanas darbiem jāsedz Izpildītājam un tas nedod tiesības uz Darbu izpildes termiņa pagarinājumu.
Jautājumu par Līguma 2.7. punktā minētā defektu aktā norādītā pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstība nav radusies Izpildītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Līguma 2.7. punktā norādītajā termiņā nenovērš Līguma 2.7. punktā minētā defektu aktā konstatētās neatbilstības, Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
LĪGUMA SUMMA UN NORĒĶINU KĀRTĪBA
[bookmark: _Ref473793489]Līguma kopējā summa ir 139 999,00 EUR (viens simts trīsdesmit deviņi tūkstoši  deviņi simti deviņdesmit deviņi euro un 00 centi) bez pievienotās vērtības nodokļa (turpmāk – PVN). Pasūtītājam Līguma izpildes laikā ir tiesības neizmantot visu Līguma summu.
Darbu izcenojumi ir norādīti Finanšu piedāvājumā. Darbu izcenojumos ir ietvertas visas izmaksas, kas saistītas ar Darbu izpildi, tajā skaitā darbaspēka, transporta, iekārtu īres, sadārdzinājumu koeficienti (darbs brīvdienās u.c.), nodokļi, izņemot PVN un nodevas.
PVN tiek maksāts saskaņā ar Latvijas Republikas normatīvajiem aktiem.
Pasūtītājs samaksu Izpildītājam veic pārskaitot maksājumu uz Izpildītāja rēķinā norādīto bankas kontu 30 (trīsdesmit) dienu laikā no Līgumā noteiktā kārtībā nodošanas – pieņemšanas akta abpusējas parakstīšanas un Izpildītāja rēķina iesniegšanas dienas.
Izpildītājs izraksta un iesniedz rēķinu Pasūtītājam ne ātrāk kā dienā, kad Darbi ir pieņemti no Pasūtītāja puses Līgumā noteiktā kārtībā un abpusēji ir parakstīts nodošanas – pieņemšanas akts. Izpildītājs rēķinu izraksta katrai iestādei atsevišķi
Izpildītājs grāmatvedības attaisnojuma dokumentus – rēķinus – sagatavo elektroniskā formātā (turpmāk – e-rēķins), atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.  Izpildītājs sagatavo e-rēķinu savā grāmatvedības sistēmā un nosūta uz Pasūtītāja e-adresi:_DEFAULT@90000067986.
Aktā un rēķinā tiek norādīta objekta adrese, veikto Darbu apjoms, to izcenojums, kopējā cena, PVN likme un kopējā cena ar PVN.
Par Darbu apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
PUŠU PIENĀKUMI UN TIESĪBAS
Izpildītājs apņemas:
[bookmark: _Ref161151520]10 (desmit) dienu laikā no Līguma abpusējas parakstīšanas dienas iesniegt Pasūtītājam apmaksātu civiltiesiskās atbildības apdrošināšanu par Izpildītāja darbības vai bezdarbības rezultātā Līguma izpildes laikā nodarīto kaitējumu trešo personu un pasūtītāja pārstāvju dzīvībai un veselībai, kā arī nodarītajiem zaudējumiem trešo personu un Pasūtītāja mantai. Civiltiesiskās atbildības apdrošināšanas līgums ir slēdzams ar kopējo atbildības limitu ne mazāku kā EUR 100 000 (simts tūkstoši euro). Civiltiesiskās apdrošināšanas līgumam jābūt spēkā no Līguma spēkā stāšanās dienas līdz tā pilnīgai izpildei. Civiltiesiskās apdrošināšanas līguma termiņu ir iespējams sadalīt vairākās daļās, nodrošinot, ka polises pagarinājums vai jauna polise tiek iesniegta ne vēlāk kā 30 (trīsdesmit) dienas pirms spēkā esošās polises darbības termiņa beigām. Apdrošināšanas līgumā jābūt iekļautam noteikumam, kas paredz, ka, iestājoties apdrošināšanas gadījumam, pirmtiesības uz apdrošināšanas atlīdzību pieder Pasūtītājam. Pirms apdrošināšanas līguma noslēgšanas, apdrošināšanas noteikumus Līguma izpildītājs saskaņo ar Pasūtītāju;
Darbus veikt ar savu darbaspēku, saviem materiāliem un inventāru, kas nepieciešams Darbu veikšanai, nepieciešamības gadījumā izmantojot autopacēlājus;
norīkot Darbu veikšanai atbilstoši sertificētus (apmācītus) darbiniekus darbam augstumā un grūti pieejamās vietās;
veikt Darbus atbilstoši Līgumā noteiktajiem termiņiem;
sniedzot ar Līgumu uzņemtās saistības, ievērot spēkā esošos Latvijas Republikas normatīvos aktus, kas attiecināmi uz Darbiem, un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
pilnā apmērā personīgi atbildēt par Darbu izpildes laikā darbības/bezdarbības rezultātā Pasūtītājam vai trešajām personām nodarītajiem zaudējumiem;
savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi atbilstoši Publisko iepirkumu likuma prasībām;
pēc Pasūtītāja pieprasījuma nekavējoties iepazīstināt Pasūtītāja pārstāvjus ar Darbu izpildes gaitu.
Izpildītājs ir tiesīgs:
saņemt samaksu Līgumā noteiktā kārtībā par atbilstoši Līguma noteikumiem izpildītu Darbu;
Darbu veikšanas laikā netraucēti piekļūt objektiem, kuros tiek veikti Darbi.
Pasūtītājs:
Darbu izpildes laikā apņemas nodrošināt Izpildītājam iespēju piekļūt objektiem, kuros ir plānots veikt Darbus;
apņemas savlaicīgi veikt visus Līgumā atrunātos maksājumus;
ir tiesīgs jebkurā laikā pārbaudīt Izpildītāja veikto Darbu un izteikt saistošus norādījumus Darbu veikšanas gaitā.
GARANTIJAS UN ATBILDĪBA
[bookmark: _Ref473793447]Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka veiktie Darbi atbildīs un tiks veikti saskaņā ar visu to Latvijas Republikas spēkā esošo normatīvo aktu prasībām, kas uz tiem attiecas.
Dodot Līguma 5.1. punktā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Darbu trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
Par nesavlaicīgu Darbu un/vai Līgumā noteikto saistību izpildes termiņu kavējumu, Izpildītājs maksā Pasūtītājam līgumsodu 50,00 EUR (piecdesmit euro) apmērā par katru kavējuma dienu, bet ne vairāk kā 10% (desmit procenti) no Līguma 3.1. punktā atrunātās Līguma summas 10 (desmit) darbdienu laikā pēc Pasūtītāja rēķina par līgumsoda samaksu nosūtīšanas dienas.
Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā 10 (desmit) darbdienu laikā pēc Pasūtītāja rēķina par līgumsoda samaksu nosūtīšanas dienas.
Ja Pasūtītājs vienpusēji izbeidz Līgumu Līguma 6.5. punktā noteiktajos gadījumos, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā 10 (desmit) darbdienu laikā pēc Pasūtītāja rēķina par līgumsoda samaksu nosūtīšanas dienas.
Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,5% (nulle komats pieci procenti) apmērā no neapmaksātā rēķina summas par katru kavējuma dienu, bet ne vairāk kā 10% (desmit procenti) no Līguma 3.1. punktā atrunātās summas 10 (desmit) darbdienu laikā pēc Izpildītāja rēķina par līgumsoda samaksu nosūtīšanas dienas.
Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.
Līgumsoda samaksa neatbrīvo Puses no to saistību izpildes.
Puses ir atbildīgas par to darbības/bezdarbības rezultātā otrai Pusei un trešajām personām nodarītajiem tiešajiem zaudējumiem.
LĪGUMA IZBEIGŠANAS UN LĪGUMA GROZĪŠANAS KĀRTĪBA
[bookmark: _Ref473797725]Puses savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abas Puses. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 
Pusēm ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
grozījumi ir nebūtiski;
grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai tādus, kas ir atrunāti Līgumā un Publisko iepirkumu likuma 61.panta trešajā daļā minētajos gadījumos:
[bookmark: _Hlk157766667]Līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;
[bookmark: _Hlk159324788]Iepirkumā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas šā likuma 42. panta otrajā daļā, izņemot 8. un 9.punktā, paredzētie izslēgšanas noteikumi.
Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref122088757]Pasūtītājs var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja Izpildītājs:
neveic ar Līgumu uzņemtās saistības atbilstoši Latvijas normatīvo aktu prasībām;
atkārtoti pārkāpj kādu no Līguma noteikumiem;
kavē Darbu uzsākšanas termiņu ilgāk par 5 (piecām) dienām;
kavē Darbu izpildes termiņu ilgāk par 5 (piecām) dienām vienā objektā un pārkāpums ir fiksēts, sagatavojot pārkāpuma aktu, kurā norādīti visi apstākļi, kas raksturo pārkāpumu;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un, kas ietekmē Līguma izpildi;
nepilda Līgumā noteikto pienākumu nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
Līguma grozījumi stājas spēkā ar dienu, kad tie ir abpusēji parakstīti.
APAKŠUZŅĒMĒJI UN PERSONĀLS
Uzsākot Līguma izpildi, Izpildītājs iesniedz visu Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā.
Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.pantā minētajiem pretendentu izslēgšanas iemesliem;
piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu šā likuma 42.pantā minētajiem pretendentu izslēgšanas iemesliem;
apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus.
Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
Izpildītājs apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam sekojoši dokumenti:
pieteikums apakšuzņēmēju un/vai Izpildītāja personāla nomaiņai vai piesaistīšanai, norādot nododamo darbu veidu un procentus no kopējā Līguma ietvaros veicamo darbu apjoma;
Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
Izpildītājs ir atbildīgs par to, lai saskaņā ar šo Līgumu Darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem.
NEPĀRVARAMA VARA (FORCE - MAJEURE)
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi – ugunsgrēks, kara darbība, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos.
Ja kādai no Pusēm tiek mainīta kontaktpersona, juridiskais statuss, Puses amatpersonu pārstāvības tiesības vai kāds no Līgumā minētajiem Puses rekvizītiem, tālruņa numurs, e-pasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un pielikumā minētajiem Pušu pārstāvjiem un to rekvizītiem.
Kontaktpersonas Līguma izpildē:
no Pasūtītāja puses ar tiesībām parakstīt nodošanas – pieņemšanas aktu, sastādīt defektu aktu un risināt citus ar līguma izpildi saistītos jautājumus iestāžu atbildīgās personas _____________;
no Izpildītāja puses: _______, tālrunis:+371 _______, e-pasts: ________. 

